Telšių herbas

Telšių herbas – pagrindinis Telšių miesto, Telšių miesto seniūnijos ir Telšių rajono savivaldybės heraldinis atributas.

 Aprašas 

Herbo mėlynajame fone pavaizduotas Krokuvos vyskupas šv. Stanislovas, prikeliantis iš kapo Piotroviną. Vyskupo kapa ir mitra purpurinės, jų kraštai, nimbas ir sidabrinio pastoralo spiralė auksiniai. Abiejų figūrų marškiniai, Piotrovino plaukai ir barzda sidabriniai. Veidai ir rankos natūralios spalvos, vyskupo plaukai juodi. Skydo papėdė ir medžio šakelė žalios, kapas rudas.

 Simbolika 

Herbo simboliką XVIII a. pabaigoje nulėmė kelios aplinkybės. Čia nuo 1721 m. viena iš miesto mugių vykdavo per šv. Stanislovo šventę gegužės 8 d. Be to, šis šventasis buvo ATR valdovo Stanislovo Augusto, suteikusio miestui privilegiją ir herbą, globėjas.

 Istorija 

Tokį herbą su vyskupo šv. Stanislovo atvaizdu Telšiams kartu su miesto teisėmis 1791 m. gruodžio 6 d. suteikė ATR valdovas Stanislovas Augustas. Privilegijos Nr. 6 originalas saugomas Žemaičių „Alkos“ muziejuje.Telšių herbas privilegijoje. Archyvai.lt (tikrinta 2011-01-27). Netrukus 1792 m. herbas panaikintas.

1970 m. sukurtas naujas herbas, be religinių užuominų – mėlyname lauke juodas stačias einantis lokys, laikantis geltoną kvieslio lazdą. Lokys simbolizavo Žemaitiją. Tuometinį herbą sukūrė Kęstutis Skromanas.

Dabartinį Telšių herbą 1991 m. gruodžio 21 d. nutarimu Nr. I-2145 patvirtino AT pirmininkas Vytautas Landsbergis.LR AT Prezidiumo nutarimas Nr. I-2145 Etalono autorius – Algis Kliševičius.

 Šaltiniai 

Herb
Kategorija:1991 m. patvirtinti Lietuvos gyvenviečių herbai
Kategorija:Telšių rajono savivaldybės gyvenviečių herbai
Kategorija:Lietuvos miestų herbai
Kategorija:Lietuvos savivaldybių herbai